„MOŽNO SPRÍSTUPNIŤ“

Predkladacia správa

Dňa 1. júna 2006 nadobudol účinnosť zákon č. 231/2006 Z. z., ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov a o zmene a doplnení niektorých zákonov (ďalej len „zákon o štátnej službe“), ktorý zmenil spôsob vymenovania a odvolávania vedúcich služobných úradov na ministerstvách a ostatných ústredných orgánoch štátnej správy. 

 Kým podľa úpravy platnej do 31. mája 2006 vedúcich služobných úradov vymenoval do stálej štátnej služby predseda Úradu pre štátnu službu na návrh príslušného ministra z úspešných uchádzačov vo výberovom konaní, od 1. júna 2006 vedúcich služobných úradov na ministerstvách a ostaných ústredných orgánoch štátnej správy vymenúva a odvoláva vláda Slovenskej republiky na návrh príslušného ministra resp. vedúceho ostatného ústredného orgánu štátnej správy. 

Materiál „Návrh na vymenovanie vedúceho služobného úradu Úradu pre verejné obstarávanie“ sa predkladá podľa § 10 ods. 2 zákona o štátnej službe.

Ing. Pavol Námešný bol vymenovaný za vedúceho služobného úradu Úradu pre verejné obstarávanie predsedom Úradu pre štátnu službu.  Zmena spôsobu vymenovania spôsobila, že vláda Slovenskej republiky nepotvrdila Ing. Pavla Námešného vo funkcii po 1. júni 2006, preto ho nemôže ani odvolať. 

Na základe uvedeného navrhujem vláde Slovenskej republiky vziať na vedomie skončenie funkcie vedúceho služobného úradu Úradu pre verejné obstarávanie Ing. Pavla Námešného a vymenovať Ing. Jozefa Balkó do funkcie vedúceho služobného úradu Úradu pre verejné obstarávanie.

Odporúčam vláde Slovenskej republiky predložený návrh schváliť.

Materiál vzhľadom na jeho charakter nebol predložený na medzirezortné pripomienkové konanie.

Osobné údaje uvedené v životopise navrhujem nesprístupňovať s prihliadnutím na ich ochranu podľa zákona č. 428/2002 Z. z. o ochrane osobných údajov v znení neskorších predpisov.

Materiál nemá finančný, ekonomický a environmentálny dopad, ani vplyv na zamestnanosť a podnikateľské prostredie.